CELEX: 32000R0184
Language: hr
Date: 2000-01-26 00:00:00
Title: Uredba Komisije (EZ) br. 184/2000 od 26. siječnja 2000. o razvrstavanju određene robe u kombiniranu nomenklaturu

02/Sv. 015
            
            
               HR
            
            
               Službeni list Europske unije
            
            
               138
            
         32000R0184
   
               L 022/48
            
            
               SLUŽBENI LIST EUROPSKE UNIJE
            
            
               26.01.2000.
            
         
      UREDBA KOMISIJE (EZ) br. 184/2000
   od 26. siječnja 2000.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), kako je zadnje izmijenjena Uredbom Komisije (EZ) br. 2626/1999 (2), a posebno njezin članak 9.,
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene navedenoj Uredbi, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa ili drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga ovoj Uredbi, potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Prihvaćeno je da u skladu s odredbama članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (3), kako je zadnje izmijenjena Uredbom Europskog parlamenta i Vijeća (EZ) br. 955/1999 (4), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s odredbama Uredbe, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s odredbama ove Uredbe, mogu se nastaviti navoditi u skladu s odredbama članka 12. stavka 6. Uredbe (EEZ) br. 2913/92, tijekom razdoblja od tri mjeseca.
   Članak 3.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. siječnja 2000.
      
         
            Za Komisiju
         
         Frederik BOLKESTEIN
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 321, 14.12.1999., str. 3.
   
      (3)  SL L 302, 19.10.1992., str. 1.
   
      (4)  SL L 119, 7.5.1999., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Uređaj, u plastičnom kućištu kao za prijenosno računalo, koje se sastoji od:
               
                           —
                        
                        
                           elektroničkog procesora,
                        
                     
                           —
                        
                        
                           pokaznika od tekućih kristala (LCD)
                        
                     
                           —
                        
                        
                           tipkovnice,
                        
                     
                           —
                        
                        
                           prekidača za kontrolu izbora radnji, jačinu zvuka i kontrast ekrana,
                        
                     
                           —
                        
                        
                           zvučnika,
                        
                     
                           —
                        
                        
                           priključaka za miša i štampač.
                        
                     Uređaj je predstavljen zajedno s mišem.
               Uređaj nema vlastiti operativni sustav.
               Uređaj integrira sljedeće programe:
               
                           —
                        
                        
                           više od 40 utvrđenih programa za učenje stranih jezika, pisanje, čitanje i aritmetiku i za izvođenje logičkih zadataka,
                        
                     
                           —
                        
                        
                           uredske programe, npr. obrada riječi i dnevni planer,
                        
                     
                           —
                        
                        
                           stvaranje i izvršavanje programa napisanih u jeziku BASIC.
                        
                     Karakteristike uređaja mogu se proširiti uporabom dodatnih spremnika.
               Uređaj je namijenjen djeci starijoj od devet godina.
            
            
               9503 90 32
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 1. (p) uz odjeljak XVI. i tekstom oznaka KN 9503, 9503 90 i 9503 90 32.
               Iako je većina programa namijenjena za dva igrača i točni se odgovori boduju, uređaj se ne može smatrati društvenom igrom, već didaktičnom igračkom s mnogo ugrađenih programa za učenje.